मालदीव राष्ट्रपति चुनाव, 2018

मालदीव में राष्ट्रपति चुनाव 23 सितम्बर 2018 को सम्पन्न हुए, जिसमे प्रोग्रेसिव पार्टी ऑफ़ मालदीव की तरफ़ से वर्तमान राष्ट्रपति अब्दुल्ला यामीन और विपक्ष के संयुक्त उम्मीद्वार तथा मालदिवियन डेमोक्रेटिक पार्टी के इब्राहिम मोहम्मद सोलिह के मध्य मुकाबला था। 

चुनाव परिणामों में सोलिह की आश्चर्यजनक जीत हुई और वे 58.3% मत पाकर मालदीव के राष्ट्रपति बनें।Maldives opposition candidate wins pres polls  अवास, 23 सितम्बर 2018 वे अपना कार्यालय 17 नवम्बर 2018 को ग्रहण करेंगे। सोलिह देश के तीसरे लोकतांत्रिक रूप से निर्वाचित राष्ट्रपति हैं। उनसे पहले 2008 में मोहम्मद नशीद मॉमून अब्दुल गय्यूम को हराकर लोकतांत्रिक रूप से राष्ट्रपति बने थे।

चुनाव प्रक्रिया
मालदीव के राष्ट्रपति का चुनाव द्वि चरणीय पद्धति से होता है; अगर चुनावों में दो से ज्यादा उम्मीद्वार हो तथा किसी को प्रथम चरण में 50% से अधिक मत न मिले तो द्वितीय चरण सम्पन्न होता है।Republic of Maldives: Election for President  IFES

उम्मीद्वार
इन चुनावों में दो उम्मीद्वार थे। वर्तमान राष्ट्रपति अब्दुल्ला यामीन सत्तारूढ़ प्रोग्रेसिव पार्टी ऑफ़ मालदीव के उम्मीद्वार थे जबकि विपक्ष के संयुक्त उम्मीद्वार इब्राहिम मोहम्मद सोलिह थे जो कि विपक्षी दल मालदिवियन डेमोक्रेटिक पार्टी से थे।Maldives opposition selects veteran Ibrahim Solih for Sept presidential poll  रायटर्स, 30 जून 2018Maldives ex-leader Mohamed Nasheed to contest elections  बीबीसी न्यूज़, 2 फरवरी 2018

चुनाव अभियान
पदस्थ राष्ट्रपति अब्दुल्ला यामीन ने चुनावों में आर्थिक विकास तथा इस्लामीकरण को बनाया था,Maldives police remove 'anti-Islamic idols' in luxury resort raid  अल जज़ीरा, 22 सितम्बर 2018 और उन्होंने विपक्षी दलों पर आरोप लगाया कि वे ईसाई पादरियों द्वारा समर्थित हैं। उनकी सरकार चीन सरकार की करीबी मानी जाती है क्योंकि उन्होंने चीन सरकार के साथ मुक्त व्यापार अनुबंध पर हस्ताक्षर किया था तथा विनिर्माण परियोजनाओं के लिये चीनी धन उधार लिया था जबकि विपक्ष भारत से रिश्ते सुधारने की मांग कर रहा था।Maldives election: Ibrahim Mohamed Solih claims victory  बीबीसी न्यूज़, 23 सितम्बर 2018

चुनावों से पूर्व यामीन ने सभी नागरिकों के लिये घर के साथ ही यातायात व बिल पर लगने वाले दण्डों को खत्म करने का वादा किया था। इस क्रम में सैकड़ों बंदियों को भी मुक्त किया गया।      

चुनाव संचालन
चुनावों से पूर्व यामीन ने अपने समर्थक अहमद शरीफ़ को मुख्य चुनाव आयुक्त बना दिया, जिससे चुनावों में मतों के साथ छेड़छाड़ होने की सम्भावना उत्पन्न हो गयी।Maldives voters fear fraud as high-stakes election looms  अल जज़ीरा, 19 सितम्बर 2018 अन्तरराष्ट्रीय पर्यवेक्षकों के चुनाव निगरानी पर रोक लगा दिया गया तथा विदेशी मीडिया पर भी कठोर प्रतिबन्ध लगाये गये।

पुलिस ने चुनाव के एक दिन पूर्व ही डेमोक्रेटिक पार्टी के कार्यालय पर छापा मारा तथा दावा किया कि वे "पैसे बाँटकर मत खरीदने" के मामले की जाँच करने आये हैं। अमेरिकी तथा ब्रितानी सरकार ने इस छापेमारी की निन्दा की।Maldives police raid opposition headquarters on eve of election  अल जज़ीरा, 22 सितम्बर 2018

चुनाव के दिन मतदान केन्द्रों पर भारी भीड़ के कारण मतदान को तीन घण्टे के लिये बढ़ा दिया गया।.  

परिणाम
चुनावपार्टीमत% इब्राहिम मोहम्मद सोलिहमालदिवियन डेमोक्रेटिक पार्टी134,70558.38 अब्दुल्ला यामीनप्रोग्रेसिव पार्टी ऑफ़ मालदीव96,05241.62अमान्य मत3,132–कुल233,889100पंजीकृत मतदाता/मत-प्रतिशत262,13589.22स्रोत: मालदीव निर्वाचन आयोग 

सन्दर्भ

श्रेणी:मालदीव की राजनीति
श्रेणी:हिन्दी दिवस लेख प्रतियोगिता २०१८ के अन्तर्गत बनाये गये लेख